

**C S A N Á D P A L O T A**

**VÁROS**

**ÖNKORMÁNYZAT KÉPVISELŐ-TESTÜLETÉNEK**

**3/2015.(II.26)**

**önkormányzati rendelete**

**az önkormányzat által nyújtható települési támogatásokról**

**Záradék:**

Kihirdetés ideje: 2015. február 26.

Hatálybalépés ideje: 2015. március 1.

Megalkotás napja: 2015. február 25.

dr. Barna Angéla

jegyző

Csanádpalota Város Önkormányzat Képviselő-testületének

3/2015.(II.26.) sz. rendelete

**az önkormányzat által nyújtható települési támogatásokról**

Csanádpalota Város Önkormányzatának Képviselő-testülete az Alaptörvény 32. cikk (2) bekezdésében, , a szociális igazgatásról és a szociális ellátásról szóló 1993. évi III. törvényben, valamint a Magyarország helyi önkormányzatairól szóló 2011. évi CLXXXIX. Törvény 42. § (1) bekezdésében kapott felhatalmazás alapján az önkormányzat által nyújtható települési támogatásokról az alábbi rendeletet alkotja:

1. §.

A rendelet hatálya

A rendelet hatálya kiterjed Csanádpalota Város Önkormányzat közigazgatási területén élő lakóhellyel rendelkező magyar állampolgárokra, a bevándorlási engedéllyel rendelkező személyekre, a letelepedési engedéllyel rendelkező személyekre, valamint a külön jogszabályokban meghatározottak szerinti személyekre.

2. §

Eljárási szabályok

1. Az e rendeletben szabályozott támogatások iránti kérelmet a Csanádpalotai Közös Önkormányzati Hivatalban kell írásban előterjeszteni az erre rendszeresített formanyomtatványon, melyhez csatolni kel a kérelmező és a vele egy háztartásban élők jövedelmére, rendszeres pénzellátására vonatkozó igazolásokat.
2. A jövedelemre, háztartásra, egyedül élésre vonatkozó fogalmakat, valamint a jelen rendeletben nem szabályozottakat a szociális igazgatásról és szociális ellátásokról szóló törvény határozza meg.

3. §

Eseti települési támogatás

1. Az Önkormányzat eseti jelleggel települési támogatást állapíthat meg azon rászoruló kérelmező részére, aki átmenetileg nehéz helyzetbe került, feltéve, hogy:

* a kérelmező és a vele egy háztartásban élők egy főre jutó havi nettó jövedelme a nyugdíjminimum 200 %-át,
* egyedül élő kérelmező esetén a 300 %-át

nem haladja meg.

1. A támogatás összege alkalmanként legfeljebb 3.000 Ft lehet, s évente legfeljebb négy alkalommal adható ugyanazon háztartás részére.
2. Eseti települési támogatás nyújtható:

- élelmiszer, ruhanemű, gyógyszer vásárlására eseti jelleggel

- lakhatáshoz kapcsolódó közüzemi díjak eseti kiegyenlítésére

1. A támogatás elbírálása a Szociális, Egészségügyi, Kulturális és Sportbizottság hatáskörébe tartozik.

4. §

Rendkívüli települési támogatás

1. [[1]](#footnote-2) Az Önkormányzat a létfenntartását veszélyeztető rendkívüli élethelyzetbe került, valamint az időszakosan, vagy tartósan létfenntartási gonddal küzdő személy/személyek részére rendkívüli települési támogatást állapít meg, feltéve, hogy a bekövetkezett rendkívüli élethelyzet időszakosan, vagy tartósan létfenntartási gondokat okoz a kérelmezőnek.
2. Rendkívüli élethelyzetet megalapozó tények:

* elemi kár bekövetkezése
* hirtelen kialakult tartós vagy súlyos betegség
* válsághelyzetbe került várandós anya gyermekének megtartása
* válsághelyzetben lévő család gyermekének iskoláztatása, családba fogadásának előkészítése
* nevelésbe vett gyermek családjával való kapcsolattartásához, a családba való visszakerülésének elősegítéséhez kapcsolódó kiadások

1. A támogatás elbírálása 10.000 Ft-ig a Szociális, Egészségügyi, Kulturális és Sportbizottság hatáskörébe tartozik. Ennél nagyobb összegű támogatás esetén a képviselő-testület a kérelmet soron kívül bírálja el.

5. §

Rendszeres települési támogatás

1. Az Önkormányzat a lakhatáshoz kapcsolódó rendszeres kiadások viseléséhez rendszeres támogatást nyújt, feltéve, hogy:

* a kérelmező és a vele egy háztartásban élők egy főre jutó havi nettó jövedelme a nyugdíjminimum 200 %-át,
* egyedül élő kérelmező esetén a 300 %-át

nem haladja meg és a kérelmező és a vele egy háztartásban élők egyike sem rendelkezik a korábbi jogszabályok alapján hatályban lévő lakásfenntartási támogatással.

1. A támogatás mértéke: 3.000 Ft/hó/háztartás
2. A lakhatáshoz kapcsolódó rendszeres kiadások viseléséhez egy lakóingatlan vonatkozásában egy támogatás állapítható meg, az egy háztartásban élők közül csak egy fő részére, aki életvitelszerűen az adott ingatlanban lakik.
3. A támogatás egy évre kerül megállapításra azon hónap első napjával, mely hónapban a kérelmet benyújtották.
4. A kérelem alapjául szolgáló feltételek változását a jogosult a változástól számított 15 napon belül köteles bejelenteni.
5. A támogatás elbírálása a Szociális, Egészségügyi, Kulturális és Sportbizottság hatáskörébe tartozik.
6. A támogatás kifizetése minden hónap 5. napjáig, illetve a hozzá legközelebb eső munkanapon történik.

6. §

Kamatmentes kölcsön formájában nyújtható települési támogatás

1. Csanádpalota Város Önkormányzat képviselő-testülete kamatmentes kölcsönt nyújthat azon csanádpalotai állandó lakó- vagy tartózkodási hellyel rendelkező személy részére, aki csanádpalotai állandó lakó-vagy tartózkodási hellyel rendelkezett hozzátartozója eltemettetését más módon nem tudja megoldani.
2. A támogatás mértéke maximum a helyben szokásos köztemetés összege, mely legfeljebb egy évre adható.

(3)A támogatás igénybe vételéről és a visszafizetés feltételeiről egyedi megállapodást kell kötni az igénylővel. Amennyiben házastársi, vagy élettársi kapcsolatban él az igénylő, a visszafizetési kötelezettség mindkét felet egyetemlegesen terheli.

(4)A temetéshez igényelt kölcsön megállapításával kapcsolatos hatáskört a képviselő-testület a polgármesterre ruházza át.

1. §

Települési temetési segély

1. Csanádpalota Város Önkormányzat Képviselő-testülete 12.000 Ft temetési segélyt állapít meg azon csanádpalotai állandó lakó- vagy tartózkodási hellyel rendelkező személy részére, aki csanádpalotai állandó lakó- vagy tartózkodási hellyel rendelkezett hozzátartozójának eltemettetéséről gondoskodott.
2. A temetési segély megállapításával kapcsolatos hatáskört átruházott hatáskörben a polgármester gyakorolja.
3. §

Köztemetési költség alóli mentesítés

A képviselő-testület a köztemetés költségeinek megtérítése alól részben vagy egészben mentesítheti az eltemettetésre köteles személyt, feltéve, ha az eltemettetésre köteles személy ingó-ingatlan vagyonnal nem rendelkezik, az örökségének összege nem haladja meg a köztemetés költségének kétszeresét és jövedelme a nyugdíjminimum 150 %-át nem haladja meg.

1. §

ZÁRÓ RENDELKEZÉSEK

1. E rendelet 2015. március 1. napján lép hatályba. Ezzel egyidejűleg hatályát veszti a Csanádpalota Város Önkormányzat képviselő-testülete 10/2011.(V.27.), a pénzbeli és természetben nyújtott szociális ellátásokról és azok igénybevételéről szóló önkormányzati rendelet. A kihirdetésről a helyben szokásos módon a jegyző gondoskodik.

Csanádpalota, 2015. február 25.

Kovács Sándor dr. Barna Angéla

Polgármester jegyző

Kihirdetve:

Csanádpalota, 2015. február 26.

Dr. Barna Angéla jegyző

1. sz. melléklet[[2]](#footnote-3)

1. Módosította a 7/2015.(III.26.) önkormányzati rendelet 1. § (1) bekezdése. Hatályos 2015. március 27-től [↑](#footnote-ref-2)
2. Hatályon kívül helyezte a 7/2015.(III.26.) önkormányzati rendelet 2. § Hatályos 2015. március 27-től [↑](#footnote-ref-3)